Ordin nr. 875 din 08/11/2002

Publicat in Monitorul Oficial, Partea I nr. 840 din 21/11/2002

privind stabilirea atribuţiilor medicului de medicină generală/medicină de familie cu competenţă în medicina de întreprindere

Incarcare text... Va rugam asteptati.


Sanatate

Medici

Medicina umana

Acte similare
Afişează relaţiile cu alte acte 

  Având în vedere prevederile art. 12 din Legea nr. 100/1998 privind asistenţa de sănătate publică, 

    văzând Referatul de aprobare al Direcţiei generale de sănătate publică nr. DB 12.338 din 8 noiembrie 2002, 

    în temeiul Hotărârii Guvernului nr. 22/2001 privind organizarea şi funcţionarea Ministerului Sănătăţii şi Familiei, cu modificările ulterioare, 

    ministrul sănătăţii şi familiei emite următorul ordin: 

   Art. 1. - Medicii de medicină generală/medicină de familie care îşi desfăşoară activitatea în întreprindere vor parcurge un program de pregătire teoretică şi practică stabilit la minimum 200 de ore efectuate în ultimii 5 ani şi vor fi certificaţi prin susţinerea examenului de competenţă în medicina de întreprindere. 

   Art. 2. - Atribuţiile medicului de medicină generală/medicină de familie cu competenţă în medicina de întreprindere sunt precizate în anexa care face parte integrantă din prezentul ordin. 

   Art. 3. - Examenul de competenţă în medicina de întreprindere se organizează conform calendarului concursurilor şi examenelor stabilit de Ministerul Sănătăţii şi Familiei. 

   Art. 4. - Direcţia generală resurse umane, formare profesională, concursuri şi examene, Direcţia generală asistenţă medicală şi programe, Direcţia generală de sănătate publică şi direcţiile de sănătate publică teritoriale vor duce la îndeplinire prevederile prezentului ordin. 

   Art. 5. - Prezentul ordin va fi publicat în Monitorul Oficial al României, Partea I. 

    Ministrul sănătăţii şi familiei,
Daniela Bartoş 

    Bucureşti, 8 noiembrie 2002. 

    Nr. 875. 

   ANEXĂ
  

    ATRIBUŢIILE
medicului de medicină generală/medicină de familie cu competenţă
în medicina de întreprindere 

    Medicul cu competenţă în medicina de întreprindere are următoarele atribuţii: 

   • întocmeşte şi gestionează dosarul de obiectiv ce conţine datele referitoare la condiţiile de muncă analizate de echipa multidisciplinară coordonată de medicul de medicina muncii; 

   • participă la evaluarea stării de sănătate a angajaţilor prin: 

   - examen clinic la angajare; 

   - examen clinic de adaptare; 

   - examenul clinic periodic; 

   - examenul clinic la reluarea muncii; 

   • examen clinic de bilanţ la încetarea activităţii; 

   • urmăreşte efectuarea examenelor medicale complementare, a analizelor de laborator şi a explorărilor paraclinice necesare în funcţie de tipul de expunere şi de solicitările postului de muncă recomandate de medicul de medicina muncii; 

   • urmăreşte ca dosarul medical să conţină concluziile din fişele de aptitudine semnate de medicul de medicina muncii; 

   • participă la realizarea managementului accidentelor de muncă în întreprindere: 

   - primul ajutor; 

   - trimitere către spital; 

   - urmăreşte evoluţia accidentatului; 

   • comunică direcţiei de sănătate publică morbiditatea cu ITM; 

   • stabileşte necesarul de medicamente de urgenţă, vaccinuri, materiale consumabile; 

   • semnalează cazul de boală profesională, conform metodologiei aprobate de Ministerul Sănătăţii şi Familiei; 

   • înregistrează bolile legate de profesiune, conform metodologiei aprobate de Ministerul Sănătăţii şi Familiei; 

   • realizează informarea şi educaţia angajaţilor în probleme de sănătate în muncă; 

   • pregăteşte angajaţii în vederea acordării primului ajutor în caz de accident de muncă sau îmbolnăvire profesională acută (intoxicaţie acută); 

   • poate să facă parte din comitetul de sănătate şi securitate al întreprinderii şi întocmeşte un raport periodic pentru informarea acestuia cu privire la starea de sănătate a personalului angajat; 

   • urmăreşte derularea programelor de reabilitare, reinserţie şi reorientare profesională, precum şi a celor de promovare a stării de sănătate la locul de muncă, stabilite împreună cu medicul de medicina muncii; 

   • este obligat să păstreze secretul profesional medical (conform Codului penal) şi secretul industrial, al dispozitivelor şi tehnologiilor de fabricaţie (conform Codului muncii). 

